Blaze7451/Wiki-th-20250601 huggingface dataset:
จิตตคหบดี

จิตตคหบดี เป็นมหาอุบาสกคนสำคัญในสมัย พุทธกาล ถือกำเนิดในตระกูลของเศรษฐีที่ นครมัจฉิกาสณฑ์ แคว้นมคธ โดยท่านมีชื่อเมื่อแรกเกิดว่า จิตตกุมาร ที่แปลว่า กุมารผู้ทำให้เกิดความวิจิตร เพราะวันที่ท่านเกิดได้มีเหตุอัศจรรย์ คือมีฝนดอกไม้ทิพย์ตกลงมาทั่วนคร
วันหนึ่ง พระมหานามะ หนึ่งใน ปัญจวัคคีย์ ได้จาริกมายังนครมัจฉิกาสณฑ์  จิตตคหบดีได้พบพระมหานามะจึงเกิดความเลื่อมใส จึงได้นิมนต์มายังเรือนของตนพร้อมกับถวายภัตตาหาร  เมื่อพระมหานามะฉันเสร็จจึงได้นิมนต์ท่านไปยัง สวนอัมพาฏกวัน หรือสวนมะกอก เพื่อถวายเป็นพระอาราม  ต่อมาจิตตคหบดีได้บรรลุเป็นโสดาบัน  พระมหานามะได้จาริกไปที่อื่นโดยมอบหมายให้พระสุธรรม เป็นผู้ดูแลอารามแห่งนี้แทน
คราวหนึ่ง จิตตคหบดีได้ฟังพระธรรมเทศนาจาก พระสารีบุตร จนสำเร็จเป็นอนาคามีบุคคล แล้วท่านได้ชักชวนชาวเมือง 3,000 คนไปเฝ้าพระพุทธเจ้า ที่ เชตวันมหาวิหาร กรุงราชคฤห์  โดยจัดเตรียมทานไปมากมาย แต่แทบไม่ได้ใช้สอยเลย เพราะเหล่าเทวดาได้จัดเตรียมข้าวปลาอาหารจำนวนมากไว้ให้คณะของจิตตคหบดีตลอดการเดินทาง1เดือน และตลอดที่อาศัยอยู่อีก1เดือน  พระพุทธเจ้าจึงทรงมอบหมายให้ พระอานนท์ พุทธอุปัฏฐากจัดหาสถานที่เก็บสิ่งของเหล่านี้ ซึ่งถือเป็นโรงครัวแห่งแรกในพระพุทธศาสนา
ต่อมาพระพุทธเจ้าได้ทรงยกย่องจิตตคหบดีให้เป็นเลิศกว่าอุบาสกทั้งหลายในทางเป็นธรรมกถิกะหรือนักบรรยายธรรม
หมวดหมู่:เอตทัคคะ
หมวดหมู่:บุคคลในพุทธประวัติ
พัก นัม-ช็อล (นักฟุตบอลเกิด พ.ศ. 2528)

พัก นัม-ช็อล (ฮันกึล: 박남철; ฮันจา: 朴男哲) เกิดเมื่อวันที่ 2 กรกฎาคม ค.ศ. 1985 เป็นนักฟุตบอล ทีมชาติเกาหลีเหนือ เคยได้ลงเล่นให้แก่สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
พักเคยเล่นในฟุตบอลโลก ตั้งแต่รอบคัดเลือกในปี ค.ศ. 2006 โดยทำประตูไป 3 ประตู และเขายังได้เล่นในฟุตบอลโลก 2010

**ประตูในนามทีมชาติ**

**อ้างอิง**

**แหล่งข้อมูลอื่น**
 4978
หมวดหมู่:กองหน้าฟุตบอล
หมวดหมู่:นักฟุตบอลชาวเกาหลีเหนือ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:บุคคลจากเปียงยาง
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ปีกฟุตบอล
หมวดหมู่:ชาวเกาหลีเหนือในประเทศไทย
สนามกีฬาหลักเกอโลราบุงการ์โน

สนามกีฬาหลักเกอโลราบุงการ์โน (Stadion Utama Gelora Bung Karno) เป็นสนามกีฬาอเนกประสงค์แห่งหนึ่ง ตั้งอยู่ในศูนย์กีฬาเกอโลราบุงการ์โนในเขตหมู่บ้านเกอโลรา ตำบลตานะฮ์อาบัง ใจกลางกรุงจาการ์ตา ประเทศอินโดนีเซีย สนามกีฬาแห่งนี้ตั้งชื่อตามซูการ์โนหรือ "บุงการ์โน" ประธานาธิบดีคนแรกของอินโดนีเซีย ส่วนมากใช้ในการแข่งขันฟุตบอล โดยมีความจุอยู่ที่ประมาณ 77,193 ที่นั่ง

**ชื่อ**
แม้ว่าสนามกีฬาแห่งนี้จะเป็นที่รู้จักในชื่อ สนามกีฬาเกอโลราบุงการ์โน (Stadion Gelora Bung Karno) หรือ สนามกีฬาเกเบกา (Stadion GBK) แต่ก็มีชื่อทางการว่า สนามกีฬาหลักเกอโลราบุงการ์โน เนื่องจากในศูนย์กีฬาเกอโลราบุงการ์โนยังมีสนามกีฬาอื่น ๆ อีก เช่น สนามกีฬาเทนนิส เป็นต้น ในยุคระเบียบใหม่ของอินโดนีเซีย ศูนย์กีฬาเกอโลราบุงการ์โนถูกเปลี่ยนชื่อเป็น "ศูนย์กีฬาเกอโลราเซอนายัน" (Gelanggang Olahraga Gelora Senayan) ส่วนสนามกีฬาหลักของศูนย์ฯ ถูกเปลี่ยนชื่อเป็น สนามกีฬาหลักเกอโลราเซอนายัน (Stadion Utama Gelora Senayan) เมื่อ ค.ศ. 1969 ตามนโยบายเลิกทำให้เป็นซูการ์โน (de-Soekarnoisasi) ของประธานาธิบดีซูฮาร์โตในขณะนั้น หลังจากซูฮาร์โตหมดอำนาจ ศูนย์กีฬาและสนามกีฬาหลักก็ถูกเปลี่ยนชื่อกลับตามเดิมโดยประธานาธิบดีอับดูร์ระฮ์มัน วาฮิด ตามกฤษฎีกาประธานาธิบดีฉบับหนึ่งซึ่งมีผลบังคับตั้งแต่วันที่ 17 มกราคม ค.ศ. 2001

**ประวัติ**
การก่อสร้างเริ่มต้นขึ้นเมื่อวันที่ 8 กุมภาพันธ์ ค.ศ. 1960 และเสร็จในวันที่ 21 กรกฎาคม ค.ศ. 1962 โดยการก่อสร้างได้รับเงินสนันบสนุนจากการกู้เงินมาจากสหภาพโซเวียตในบางส่วน โดยเมื่อสนามสร้างเสร็จ สามารถจุผู้ชมได้มากถึง 108,000 คน แต่ในปัจจุบันก็เหลือเพียง 88,083 คน จากการปรับปรุงเพื่อการแข่งขันเอเชียนคัพ 2007 โดยสนามจะแบ่งเป็น 24 ส่วน กับ 12 ทางเข้า เพื่อเข้าไปในพื้นที่ส่วนบนและส่วนล่าง โดยคุณสมบัติพิเศษของสนามนี้คือการก่อสร้างหลังคาเหล็กขนาดใหญ่เป็นวงแหวนรอบสนาม โดยเรียกว่า "เตอมูเกอลัง" (แปลว่า แหวนที่บรรจบติดกัน) นอกจากการที่ไม่ให้ผู้ชมต้องนั่งชมตากแดดที่ร้อนแล้ว วัตถุประสงค์อีกอย่างหนึ่งก็คือ การที่ทำให้สนามนี้ดูยิ่งใหญ่อีกด้วย

**แกลลอรี**

**อ้างอิง**

**บรรณานุกรม**
  postscript = .

**แหล่งข้อมูลอื่น**
  Pusat Pengelolaan Komplek Gelora Bung Karno date=2019-08-18  - เว็บไซต์อย่างเป็นทางการ
เกอโลราบุงการ์โน
เกอโลราบุงการ์โน
หลวงศรียศ

หลวงศรียศ (?-?) เป็นขุนนางคนสำคัญในรัชสมัยสมเด็จพระไชยราชาธิราช และได้ร่วมกับขุนพิเรนทรเทพ ขุนอินทรเทพ และหมื่นราชเสน่หา (นอกราชการ) ร่วมก่อการโค่นอำนาจขุนวรวงศาธิราชและแม่หยัวศรีสุดาจันทร์ 
หลวงศรียศ เกิดที่บ้านลานตากฟ้า แขวงเมืองนครปฐม แต่เมื่อใดและมีนามเดิมว่าอย่างไรไม่ปรากฏ ปรากฏตัวครั้งแรกในพระราชพงศาวดารเมื่อได้เข้าร่วมกับสมเด็จพระชัยราชาธิราชก่อการรัฐประหารสมเด็จพระรัษฎาธิราชกุมารในปี พ.ศ. 2077 จนปี พ.ศ. 2091 เมื่อสมเด็จพระยอดฟ้า พระราชโอรสของสมเด็จพระไชยราชาธิราชซึ่งครองราชย์สืบต่อจากพระราชบิดาเมื่อปี พ.ศ. 2089 ได้ถูกแม่หยัวศรีสุดาจันทร์และขุนวรวงศาธิราชปลงพระชนม์ด้วยการวางยาพิษในพระกระยาหารเช่นเดียวกับพระราชบิดา หลวงศรียศจึงได้ร่วมมือกับขุนนางอีก 3 ท่านโค่นอำนาจของขุนวรวงศาธิราชและแม่หยัวศรีสุดาจันทร์พร้อมกับทูลอัญเชิญสมเด็จพระมหาจักรพรรดิ พระราชอนุชาต่างพระราชมารดาของสมเด็จพระไชยราชาธิราช ซึ่งผนวชอยู่ ณ วัดราชประดิษฐาน ขึ้นครองสิริราชสมบัติทรงพระนามว่าสมเด็จพระมหาจักรพรรดิ หลวงศรียศจึงได้รับการปูนบำเหน็จเป็นเจ้าพระยามหาเสนาที่สมุหพระกลาโหม พร้อมกับพระราชทานลูกพระสนมองค์หนึ่งให้เป็นภรรยาและเครื่องประดับยศอีกมากมาย
หลวงศรียศ หรือเจ้าพระยามหาเสนาบดีถึงแก่อสัญกรรมเมื่อใดไม่ปรากฏแต่หายสาบสูญไปในการกบฏของพระศรีศิลป์
หมวดหมู่:สุริโยไท
หมวดหมู่:ขุนนางในสมัยกรุงศรีอยุธยา

**ในวัฒนธรรมสมัยนิยม**
มีนักแสดงผู้รับบท หลวงศรียศ ได้แก่- ราม ราชพงษ์ จากละครเรื่อง สมเด็จพระสุริโยทัย (2535)- ศุภกรณ์ กิจสุวรรณ จากภาพยนตร์เรื่อง สุริโยไท (2544)- ฤทธิ์ ลือชา จากละครเรื่อง กษัตริยา (2546)
ศรนารายณ์ ส.สมหมาย

ศรนารายณ์ ส.สมหมาย หรือ ศรนารายณ์ ต.ชูชีพ ปั้ม เป็นนักมวยไทยชาวไทยจากอำเภอดอนสัก จังหวัดสุราษฎร์ธานี ซึ่งจัดอยู่ในประเภทมวยเข่า และได้รับการกล่าวว่าเป็นนักมวยที่กล้าออกอาวุธมวย
ศรนารายณ์เป็นหนึ่งในนักมวยระดับแถวหน้าของประเทศ ผู้ซึ่งได้รับเลือกให้เข้าแข่งขันรายการศึกวันสถาปนา 67 ปีเวทีราชดำเนิน ในวันที่ 24 ธันวาคม จากการแข่งขันดังกล่าว ศรนารายณ์เป็นฝ่ายแพ้คะแนนต่อมนต์ดำ ศ.วีระพล ที่ซึ่งทั้งคู่ไม่เคยพบกันมาก่อน ในพิกัด 117 ปอนด์

**ประวัติ**
ในศึกวันสถาปนา 67 ปี เวทีราชดำเนิน
ศรนารายณ์ มีชื่อจริงคือ จักรพันธ์ ผิวขำ เกิดที่อำเภอดอนสัก จังหวัดสุราษฎร์ธานี เริ่มหัดชกมวยครั้งแรกเมื่ออายุ 10 ปีที่ค่าย ม.ขนอม และมีครูมวยคนแรกชื่อครูเกรียงศักดิ์ ซึ่งเป็นผู้ตั้งชื่อให้แก่เขาว่า ศรนารายณ์ ม.ขนอม เนื่องด้วยเป็นชื่อเดียวกับลูกศิษย์คนหนึ่งของเขาซึ่งมีรูปร่างผอมสูงเหมือนจักรพันธ์ที่มีฝีมือเก่งมากแต่เสียชีวิตไปก่อน และจักรพันธ์เองก็ชอบชื่อนี้ โดยเขาได้ใช้ชื่อดังกล่าวเข้าแข่งขันแถวบ้านประมาณ 50 ครั้ง ก่อนจะย้ายมายังค่าย ส.อัญชลี ที่อ้อมน้อย โดยใช้ชื่อ ศรนารายณ์ ส.อัญชลี เข้าแข่งประมาณ 10 ครั้ง แล้วเขาก็ได้รับการมอบตัวให้มาอยู่ในการดูแลของสารวัตรชูชีพ ตะโฉ เมื่อครั้งที่มีอายุประมาณ 17 ปีและเป็นช่วงที่กำลังสร้างชื่อ จากนั้น 4 ปี ทางสารวัตรชูชีพได้มีภารกิจการงานเพิ่มขึ้น อีกทั้งนักมวยในค่ายมีเพียงศรนารายณ์อยู่คนเดียว สารวัตรชูชีพจึงได้มอบศรนารายณ์ให้แก่สมหมาย สกุลเมตตา เข้ามาดูแลแทน
ศรนารายณ์เป็นนักมวยไทยที่เข้าแข่งขันในรายการสำคัญหลายรายการ อาทิ วันที่ 11 ธันวาคม พ.ศ. 2554 ศรนารายณ์เข้าแข่งขันคู่เอกศึกมวยไทย 7 สี โดยได้พบกับขุนศึกเล็ก อ.ขวัญเมือง ที่ซึ่งศรนารายณ์เคยชกมา 3 ครั้งและไม่เคยชนะ ทว่าจากการแข่งขันครั้งดังกล่าวศรนารายณ์เป็นฝ่ายชนะคะแนนขาด
วันที่ 12 กุมภาพันธ์ พ.ศ. 2555 ศรนารายณ์เข้าแข่งขันคู่เอกรายการศึกมวยไทย 7 สี โดยได้พบกับเกาะช้าง ลากูนยิม ซึ่งศรนารายณ์เป็นฝ่ายแพ้น็อกในยกที่สี่ ส่วนในวันที่ 25 กรกฎาคม ศรนารายณ์เข้าแข่งขันในคู่เอกของรายการศึก ส.สมหมาย ที่เวทีมวยราชดำเนิน และเป็นฝ่ายชนะคะแนนเพชรเงินทอง ผ่องจำเนียร จากนั้น ในวันที่ 9 กันยายน ศรนารายณ์เข้าแข่งขันรายการศึก ส.สมหมาย + วันนิติศาสตร์ ที่เวทีมวยราชดำเนิน โดยได้พบกับจตุจักร ศักดิ์หอมศีล วันที่ 3 ตุลาคม ศรนารายณ์เข้าแข่งขันคู่เอกศึก ส.สมหมาย ณ เวทีมวยราชดำเนิน ซึ่งศรนารายณ์เป็นฝ่ายชนะคะแนนต่อยอดมงคล เมืองสีมา วันที่ 8 พฤศจิกายน ศรนารายณ์เข้าแข่งขันคู่เอกนำรายการศึก ส.สมหมาย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อลำน้ำมูล ศักดิ์ชัยโชติ วันที่ 29 พฤศจิกายน ศรนารายณ์เข้าแข่งขันคู่เอกนำรายการศึกจารุเมือง ที่เวทีมวยราชดำเนิน โดยได้พบกับคู่ชกอย่างเพชรสีนิล พยัคฆ์สุพรรณ ซึ่งศรนารายณ์เป็นฝ่ายชนะคะแนนขาด
ปัจจุบัน ศรนารายณ์มีค่าตัวที่ 4 หมื่นบาท และเป็นนักศึกษาของมหาวิทยาลัยรัตนบัณฑิต

**สถิติการชก**

**ระเบียงภาพ**

**อ้างอิง**

**แหล่งข้อมูลอื่น**
 phiwkhum- จักรพันธ์ ผิวขำ
หมวดหมู่:นักมวยไทยชาวไทย
หมวดหมู่:บุคคลจากอำเภอดอนสัก
หมวดหมู่:บุคคลจากมหาวิทยาลัยรัตนบัณฑิต
หมวดหมู่:นักมวยจากจังหวัดสุราษฎร์ธานี
การรบปะทะ

การรบปะทะ (meeting engagement) เป็นศัพท์ที่ใช้ในการสงคราม หมายถึง การปฏิบัติการรบซึ่งเกิดขึ้นเมื่อกำลังเคลื่อนที่ ซึ่งไม่ได้จัดวางกำลังสำหรับการยุทธ์อย่างสมบูรณ์ ติดพันในการรบกับข้าศึกที่เวลาและสถานที่ซึ่งมิได้คาดคิด
การเผชิญหน้าดังกล่าวโดยปกติเกิดโดยบังเอิญในปฏิบัติการหน่วยขนาดเล็ก เมื่อกำลังเคลื่อนที่สองกำลังปะทะกัน การติดพันอาจมีหน่วยขนาดใหญ่เข้ามาเกี่ยวข้องด้วยได้เมื่อปฏิบัติการข่าวกรอง การเฝ้าตรวจหรือการลาดตระเวนไม่มีประสิทธิภาพ การรบปะทะยังเกิดขึ้นได้เมื่อกองกำลังฝ่ายตรงข้ามรู้ถึงการปรากฏทั่วไป แต่ไม่ทราบที่ตั้งแน่ชัดของอีกฝ่าย และทั้งสองตัดสินใจเข้าตีทันที
เมื่อเกิดการปะทะ ผู้บังคับบัญชาจะสั่งการอย่างรวดเร็วเพื่อชิงความได้เปรียบ ความเร็วของการปฏิบัติและการเคลื่อนที่ ประกอบกับทั้งการยิงเล็งตรงและการยิงเล็งจำลอง มีความสำคัญ ในการคงความต่อเนื่อง ส่วนผู้นำจะต้องเลี่ยงผ่านหรือสู้ผ่านการต่อต้านที่เบาบาง อิสระในการดำเนินกลยุทธ์เป็นประโยชน์เสมอ อย่างไรก็ดี ผู้บังคับบัญชาอาจเลือกสถาปนาการตั้งรับเร่งด่วนหากเห็นว่ากำลังข้าศึกมีขนาดใหญ่กว่าหรือภูมิประเทศเอื้อประโยชน์อย่างสำคัญ โดยทั่วไป ฝ่ายที่ได้และรักษาการริเริ่มในการรบปะทะจะเป็นฝ่ายชนะ

**อ้างอิง**
  US Department of Defense Dictionary date=2004-01-17 -  US Army Field Manual 3-0 - Operations
หมวดหมู่:การสงคราม
หมวดหมู่:คำศัพท์การทหาร
หมวดหมู่:ชาวฝรั่งเศสเชื้อสายเยอรมัน

หมวดหมู่:ชาวฝรั่งเศสแบ่งตามเชื้อสาย
หมวดหมู่:บุคคลเชื้อสายเยอรมัน
หมวดหมู่:ชาวฝรั่งเศสแบ่งตามเชื้อสาย

หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
หมวดหมู่:ชาวฝรั่งเศส
หลุยส์-อาแล็กซ็องดร์ แบร์ตีเย

หลุยส์-อาแล็กซ็องดร์ แบร์ตีเย (Louis-Alexandre Berthier) เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศสและสงครามนโปเลียน เขาดำรงตำแหน่งเป็นรัฐมนตรีว่าการกระทรวงการสงครามสองสมัย และได้เป็นหนึ่งในนายทหารสิบแปดคนแรกที่ได้ยศจอมพลแห่งจักรวรรดิในปี 1804 
แบร์ตีเยเป็นบุตรของนายทหารช่าง เขาเรียนทหารช่างตามรอยบิดาและสำเร็จการศึกษาในวัยสิบสองปี และได้บรรจุเป็นร้อยตรีในปี 1772 เขาเคยปฏิบัติหน้าที่ในสงครามปฏิวัติอเมริการะหว่างปี 1780 ถึง 1783 และเคยถูกสงสัยว่าเป็นพวกนิยมเจ้าในช่วงที่รอแบ็สปีแยร์เรืองอำนาจ แต่ก็เอาตัวรอดมาได้ เขาก้าวหน้าในชั้นยศอย่างรวดเร็วในช่วงสงครามปฏิวัติฝรั่งเศส และได้พบกับนโปเลียนครั้งแรกในเดือนมีนาคม 1796 ในช่วงการทัพอิตาลี จากนั้น เขาก็เป็นเสนาธิการประจำนโปเลียนเรื่อยมา เขาเป็นหนึ่งในไม่กี่คนที่สามารถอ่านลายมือของนโปเลียน และแปลข้อความของนโปเลียนเป็นภาษาที่เข้าใจได้ง่าย ก่อนที่จะถ่ายทอดสู่ผู้ใต้บังคับบัญชาคนอื่น นอกจากนี้ เขาเป็นคนเก่งในการจัดการบริหารองค์กร เขาสามารถวางแผนบริหารกองทัพใหญ่ซึ่งมีกำลังพลนับแสนนายได้อย่างมีประสิทธิภาพ 
ในปี 1806 ภายหลังนโปเลียนได้รับชัยชนะต่อเนื่องในยุโรปภาคเยอรมัน กษัตริย์แห่งปรัสเซียยอมยกราชรัฐเนอชาแตลให้แก่ฝรั่งเศส ในการนี้ นโปเลียนทรงมอบให้ดินแดนส่วนนี้ให้แบร์ตีเยปกครองในบรรดาศักดิ์ "เจ้าผู้ครองเนอชาแตลและวาล็องแฌ็ง" แต่ตลอดเวลาแปดปีที่แบร์ตีเยปกครองดินแดนส่วนนี้ แบร์ตีเยไม่เคยไปเหยียบเนอชาแตลสักครั้ง ตัวเขาซึ่งเป็นเสนาธิการมีงานยุ่งมากแล้ว เขาจึงปล่อยให้ข้าราชการท้องถิ่นปกครองตัวเอง อย่างไรก็ตาม เนอชาแตลในฐานะรัฐบริวารของฝรั่งเศส ก็มีการส่งทหารหนึ่งกองพันเข้าเป็นส่วนหนึ่งของกองทัพใหญ่
ภายหลังนโปเลียนสละราชสมบัติครั้งแรก แบร์ตีเยเกษียณจากราชการและใช้ชีวิตอยู่ในคฤหาสน์ขนาดหนึ่งพันห้าร้อยไร่ ไม่นานเขาก็กลับเข้ารับราชการภายใต้พระเจ้าหลุยส์ที่ 18 ต่อมาเมื่อนโปเลียนหนีจากเกาะเอลบาในปี 1815 แบร์ตีเยเป็นผู้ตามเสด็จพระเจ้าหลุยส์ลี้ภัยจากปารีสสู่เมืองเกนต์ แต่พอถึงที่นั่น เขากลับถูกองค์กษัตริย์และคนอื่นมองด้วยสายตาไม่ไว้วางใจ อีกด้านหนึ่ง นโปเลียนก็ประกาศถอดยศเขาจากจอมพล ฐานที่เขาตามเสด็จพระเจ้าหลุยส์ แบร์ตีเยไม่รู้จะทำอย่างไรต่อ จึงเดินทางไปอยู่บ้านน้องสะใภ้ที่เมืองบัมแบร์ค จากนั้นไม่นาน เขาถูกพบเป็นศพจากการตกจากหน้าต่าง พฤติการณ์ที่ตายของเขาไม่แน่ชัด บันทึกบางฉบับบระบุว่าเขาถูกสังหารโดยองค์กรลับ บ้างระบุว่าเขาฆ่าตัวตาย การขาดทักษะและความสามารถของแบร์ตีเยในยุทธการที่วอเตอร์ลูทำให้นโปเลียนนึกเสียดายมาก จนเคยรำพึงรำพันว่า "ถ้าแบร์ตีเยอยู่ที่นั่น ข้าคงไม่เจอโชคร้ายแบบนี้"

**อ้างอิง**
หมวดหมู่:ทหารชาวฝรั่งเศส
หมวดหมู่:ทหารในสงครามปฏิวัติอเมริกา
หมวดหมู่:บุคคลในสงครามปฏิวัติฝรั่งเศส
หมวดหมู่:ทหารในสงครามปฏิวัติฝรั่งเศส
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ทหารในสงครามนโปเลียน
หมวดหมู่:ผู้นำในสงครามนโปเลียน
หมวดหมู่:นักการทหารชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากแวร์ซาย
หมวดหมู่:เสียชีวิตจากการตก
หมวดหมู่:การรุกรานรัสเซียของฝรั่งเศส
หมวดหมู่:ผู้มีชื่อจารึกใต้ประตูชัยฝรั่งเศส
ฌ็อง-เดอ-ดีเยอ ซูลต์

นีกอลา ฌ็อง-เดอ-ดีเยอ ซูลต์ (Nicolas Jean-de-Dieu Soult; 29 มีนาคม พ.ศ. 2312 - 26 พฤศจิกายน พ.ศ. 2394) เป็นหนึ่งในจอมพลของจักรพรรดินโปเลียนที่ 1 และได้ดำรงตำแหน่งนายกรัฐมนตรีแห่งฝรั่งเศสถึง 3 สมัย ระหว่างวันที่ 11 ตุลาคม พ.ศ. 2375 - 18 กรกฎาคม พ.ศ. 2377; 12 พฤษภาคม พ.ศ. 2382 - 1 มีนาคม พ.ศ. 2383 และวันที่ 29 ตุลาคม พ.ศ. 2383 - 19 กันยายน พ.ศ. 2390

**ดูเพิ่ม**
 กองทัพใหญ่- รายนามนายกรัฐมนตรีฝรั่งเศส
หมวดหมู่:ทหารชาวฝรั่งเศส
หมวดหมู่:บุคคลในคริสต์ศตวรรษที่ 18
หมวดหมู่:บุคคลในคริสต์ศตวรรษที่ 19
หมวดหมู่:บุคคลที่เกิดในปี พ.ศ. 2312
หมวดหมู่:บุคคลที่เสียชีวิตในปี พ.ศ. 2394
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ผู้นำในสงครามนโปเลียน
หมวดหมู่:นักการทหารชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:นายกรัฐมนตรีฝรั่งเศส
หมวดหมู่:บุคคลจากจังหวัดตาร์น
หมวดหมู่:ผู้มีชื่อจารึกใต้ประตูชัยฝรั่งเศส
หมวดหมู่:เบียร์และโรงเบียร์ในประเทศญี่ปุ่น

โรงเบียร์
ญี่ปุ่น
ญี่ปุ่น
หมวดหมู่:เครื่องดื่มแอลกอฮอล์ญี่ปุ่น
หมวดหมู่:เบียร์และโรงเบียร์ในประเทศลาว

หมวดหมู่:อาหารลาว
หมวดหมู่:บริษัทของลาว
ลาว
ลาว
หมวดหมู่:เครื่องดื่มแอลกอฮอล์ลาว
หมวดหมู่:เบียร์และโรงเบียร์ในประเทศสิงคโปร์

โรงเบียร์
สิงคโปร์
สิงคโปร์
หมวดหมู่:เครื่องดื่มแอลกอฮอล์สิงคโปร์
หมวดหมู่:เบียร์และโรงเบียร์ในประเทศเนเธอร์แลนด์

เนเธอร์แลนด์
เนเธอร์แลนด์
หมวดหมู่:บริษัทของเนเธอร์แลนด์
หมวดหมู่:อาหารดัตช์
หมวดหมู่:เครื่องดื่มแอลกอฮอล์ดัตช์
หมวดหมู่:บริษัทอาหารของเนเธอร์แลนด์
หมวดหมู่:เบียร์และโรงเบียร์ในประเทศไทย

หมวดหมู่:อาหารไทย
หมวดหมู่:บริษัทของไทยแบ่งตามอุตสาหกรรม
ไทย
ไทย
หมวดหมู่:เครื่องดื่มแอลกอฮอล์ไทย
หมวดหมู่:ตราสินค้าไทย
บีชมาร์เทิน

บีชมาร์เทิน (Beech marten; Martes foina) เป็นสัตว์ลูกด้วยนมกินเนื้อขนาดเล็กชนิดหนึ่ง จำพวกมาร์เทิน หรือหมาไม้
มีขนสีตั้งแต่สีน้ำตาลเข้มไปจนถึงสีเทาอ่อนออกน้ำตาล มีริ้วสีขาวหรือสีครีมในบริเวณคางและคอไปจนถึงหน้าอก ตัวเต็มวัยมีความยาวหัวและลำตัวมีขนาด 400–500 มิลลิเมตร หางยาว 200–300 มิลลิเมตร น้ำหนักตัวราว 1.10–2.30 กิโลกรัม
บีชมาร์เทิน มีพฤติกรรมอาศัยอยู่ลำพังเพียงตัวเดียว ยกเว้นในช่วงฤดูผสมพันธุ์ ตามป่าผลัดใบหรือตามโขดหินบนภูเขา ฤดูผสมพันธุ์จะอยู่ในช่วงกลางฤดูร้อนถึงแม้ว่าการฝังตัวของไข่ที่ปฏิสนธิแล้วในมดลูกจะไม่เกิดขึ้นจนกว่าจะถึงฤดูใบไม้ผลิ ซึ่งเป็นฤดูที่อาหารอุดมสมบูรณ์ ระยะเวลาตั้งท้องจะอยู่ที่ 28 วัน มีลูกได้ครอกละ 2–7 ตัว ลูกบีชมาร์เทินจะหย่านมเมื่ออายุได้ 2 เดือน แม่จะเป็นผู้สอนวิธีการล่าสัตว์ให้ หลังจากนั้นลูกบีชมาร์เทินจะออกไปอยู่เป็นอิสระในช่วงปลายฤดูร้อน
มีอายุขัยโดยปกติในธรรมชาติจะอยู่ประมาณ 3 ปี และมีอายุยืนมากที่สุดในป่าประมาณ 10 ปี ในที่เลี้ยงมีอายุอยู่ได้นานถึง 18 ปี 
พบกระจายพันธุ์ไปในหลายพื้นที่ของทวีปยุโรป ตั้งแต่ยุโรปใต้ เช่น สเปน และโปรตุเกส จนถึงเอเชียกลาง เช่น สหภาพโซเวียต, จีน, ตะวันออกกลาง, อนุทวีปอินเดีย จนถึงภาคเหนือของพม่า แบ่งออกได้เป็น 11 ชนิดย่อย (ดูในตาราง)
left
บีชมาร์เทน เป็นสัตว์ที่ถูกล่าเพื่อนำขนและหนังทำเป็นเสื้อขนสัตว์เช่นเดียวกับสัตว์ชนิดอื่นในวงศ์เดียวกัน เป็นสัตว์ที่ปรับตัวให้เข้ากับสภาพแวดล้อมต่าง ๆ ได้ดี สามารถเข้ามาอาศัยอยู่ในบ้านเรือนของมนุษย์ได้ เช่น ตามยุ้งฉาง หรือเพดานบ้าน ถือเป็นสัตว์รังควานชนิดหนึ่ง เป็นสัตว์ที่กินอาหารได้ไม่เลือก จึงอาจทำลายเครื่องใช้ไฟฟ้า, เครื่องเรือน หรือเครื่องยนต์ของรถยนต์ได้ 

**อ้างอิง**

**แหล่งข้อมูลอื่น**
หมวดหมู่:สกุลหมาไม้
หมวดหมู่:สัตว์รังควาน
รายชื่อละครโทรทัศน์ของอาร์เอสและในเครือ

ต่อไปนี้คือละครที่ผลิตโดย บริษัท อาร์เอส จำกัด (มหาชน) และบริษัทในเครือหรือบริษัทที่มาผลิตละครร่วมกัน ตั้งแต่ปี พ.ศ. 2536 จนถึงปัจจุบัน ดังนี้

**ละครที่ออกอากาศในปี 2540 - ต้นปี 2548**
ในช่วงเวลานี้เป็นของบริษัทในเครือของอาร์เอส ได้แก่ บริษัท ชาโดว์ เอ็นเตอร์เทนเมนท์ จำกัด และบริษัท เมจิก แอดเวอร์เทนเมนท์ จำกัด (ภายหลังเรด ดราม่า ดำเนินงานหลังจากควบรวมกิจการ) ซึ่งผลิตละครออกอากาศในช่วงเย็นและช่วงเช้าตามลำดับ ทุกวันเสาร์และวันอาทิตย์ ทางสถานีวิทยุโทรทัศน์ไทยทีวีสีช่อง 3

**ละครที่ผลิตโดย บริษัท ชาโดว์ เอ็นเตอร์เทนเมนท์ จำกัด**

**ละครที่ผลิตโดย บริษัท เมจิค แอดเวอร์เทนเมนท์ จำกัด (และอาร์เอสในภายหลัง)**

**ละครที่ออกอากาศ กลางปี 2548 - 2549**
ในช่วงเวลานี้เป็นการดำเนินงานระหว่างอาร์เอสและ เรด ดราม่า (ชาโดว์ และ เมจิก เดิม) ผลิตละครออกอากาศในช่วงเช้าประมาณ 11.00 น. ทางสถานีวิทยุโทรทัศน์ไทยทีวีสีช่อง 3

**ละครที่ออกอากาศตั้งแต่ปี 2554 จนถึงปัจจุบัน**
ปัจจุบันละครที่ผลิตโดย อาร์เอส มัลติมีเดีย แอนด์ เอ็นเตอร์เทนเม้นท์ (หลังควบรวมกิจการกับเรด ดราม่า) หรือทางอาร์เอสร่วมกับค่ายพันธมิตรนั้น ออกอากาศทาง สถานีโทรทัศน์ช่อง 8 เพียงช่องทางเดียวเท่านั้น (วันเวลาออกอากาศยึดถือการออกอากาศครั้งแรกหรือ First run)
ดูเพิ่มเติม รายชื่อละครโทรทัศน์ทางสถานีโทรทัศน์ช่อง 8

**ละครที่ผลิตให้กับสถานีโทรทัศน์ต่าง ๆ ในช่วงเวลาอื่น ๆ**

**สถานีโทรทัศน์ไทยทีวีสีช่อง 3**
ขณะปี 2546 บริษัท เรด ดราม่า จำกัด ทำละครให้กับช่อง3 ครั้งแรก

**สถานีวิทยุโทรทัศน์กองทัพบก ช่อง 5**

**สถานีโทรทัศน์สีกองทัพบกช่อง 7**

**สถานีโทรทัศน์โมเดิร์นไนน์ (ช่อง 9 อสมท.)**

**สถานีโทรทัศน์ไอทีวี**
อาร์เอส
*
หมวดหมู่:บทความทั้งหมดที่มีลิงก์เสีย

หมวดหมู่นี้ช่วยนับจำนวนบทความทั้งหมดที่มีแม่แบบ ลิงก์เสีย ทั้งหมดควรอยู่ในหมวดหมู่ระบุวันที่ โปรดตรวจสอบ WP:DEADLINK สำหรับนโยบายปัจจุบันก่อนที่จะแก้ไขลิงก์เสียที่ติดแท็ก
ดูเพิ่มที่ :หมวดหมู่:บทความที่มีลิงก์เสีย สำหรับรายชื่อที่จัดตามเดือน

หมวดหมู่:ตัวนับหมวดหมู่เก็บกวาดรายเดือน (บทความที่มีลิงก์เสีย)
หมวดหมู่:สมัยวิกตอเรีย

วิกตอเรีย
หมวดหมู่:สมเด็จพระราชินีนาถวิกตอเรีย
หมวดหมู่:คริสต์ศตวรรษที่ 19
หมวดหมู่:คริสต์ศตวรรษที่ 20
หมวดหมู่:สกอตแลนด์สมัยสทิวเวิร์ต

หมวดหมู่:ประวัติศาสตร์สกอตแลนด์
หมวดหมู่:ยุคสมัยในประวัติศาสตร์
หมวดหมู่:คริสต์ศตวรรษที่ 14
หมวดหมู่:คริสต์ศตวรรษที่ 15
หมวดหมู่:คริสต์ศตวรรษที่ 16
หมวดหมู่:คริสต์ศตวรรษที่ 17
หมวดหมู่:คริสต์ศตวรรษที่ 18
หมวดหมู่:อังกฤษสมัยสทิวเวิร์ต

ดูเพิ่ม :หมวดหมู่:สกอตแลนด์สมัยสจวต
หมวดหมู่:คริสต์ศตวรรษที่ 18
หมวดหมู่:คริสต์ศตวรรษที่ 17
สจวต
หมวดหมู่:บุคคลในสมัยวิกตอเรีย

หมวดหมู่:บุคคลในคริสต์ศตวรรษที่ 19
หมวดหมู่:บุคคลในคริสต์ศตวรรษที่ 20
หมวดหมู่:สมัยวิกตอเรีย
หมวดหมู่:ชาวอังกฤษ
หมวดหมู่:บุคคลแบ่งตามยุค
แบนท์ เดรเออร์

แบนท์ เดรเออร์ (Bernd Dreher) เกิดวันที่ 2 พฤศจิกายน ค.ศ. 1966 ที่เลเวอร์คูเซิน เป็นอดีตนักฟุตบอลชาวเยอรมัน
อายุได้ 41 ปี เขาได้อำลาการเป็นผู้รักษาประตูในช่วงฤดูร้อน ค.ศ. 2003 และเข้ารับหน้าที่เป็นผู้ฝึกสอนการรักษาประตูให้แก่ทีมเยาวชนบาเยิร์น และมีการยืมตัวไปร่วมงานกับรุ่นอาวุโสอย่างเซพพ์ เมียร์ ในความพยายามที่จะรักษาโอลิเวอร์ คาห์น กับมีชาเอล เรนซิง ให้คงรูปแบบการเล่นไว้ในระดับสูงสุด "ผมทำการฝึกเพิ่มอย่างจริงจังในปัจจุบันมากกว่าเมื่อครั้งที่ผมยังเป็นมืออาชีพแบบเต็มตัวเสียอีก" นั่นเป็นการแสดงความคิดเห็นของเดรเออร์หลังจากมีส่วนร่วมในการฝึกฝนกำลังกายแทบทุกก่อนฤดูกาล และมุ่งที่หนึ่งประตูสำหรับทีมแรกในแมตช์ฝึกซ้อม รวมถึงเน้นความเป็นมิตร สำหรับศึก 2005–06 เดรเออร์ได้รับเชิญให้ออกจากสถานะ "กึ่งเกษียณ" และได้มีการมอบตัวใหม่ ด้วยสัญญาอาชีพหนึ่งปี "เราได้ให้เขาสร้างผลงานอย่างเป็นทางการ เขายังคงมีความปราดเปรียวเช่นเดิม ผมไม่ลังเลเลยที่จะเลือกเขาไม่ว่าสถานการณ์ใด ๆ" โค้ชเฟลิกซ์ มากัท กล่าวสรรเสริญผู้รักษาประตูหมายเลขสามคนใหม่ของเขา ผู้ซึ่งกลายเป็นผู้เล่นที่ยังคงทำผลงานที่มีอายุมากที่สุดในบุนเดิสลีกา เดรเออร์ทำหน้าที่รักษาประตูให้แก่บาเยิร์นหนึ่งเกมใน ค.ศ. 2005–06 เมื่อครั้งที่พบกับทีมว็อลฟส์บวร์ค

**เกียรติประวัติ**
 ฟุตบอลชิงแชมป์สโมสรยุโรปและอเมริกาใต้ : ค.ศ. 2001- แชมเปียนส์ลีก : ฤดูกาล 2000–01- ยูฟ่าคัพ : ฤดูกาล 1987–88- ชิงแชมป์เยอรมัน : ฤดูกาล 1996–97, 1998–99, 1999–00, 2000–01, 2002–03, 2005–06, 2007–08- เยอรมันคัพ : ฤดูกาล 1997–98, 1999–00, 2002–03, 2005–06, 2007–08- ลีกคัพ : ค.ศ. 1997, 1998, 1999, 2000, 2007

**อ้างอิง**

**แหล่งข้อมูลอื่น**
 Bernd Dreher
หมวดหมู่:นักฟุตบอลชาวเยอรมัน
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้รักษาประตูฟุตบอล
หมวดหมู่:ผู้เล่นในบุนเดิสลีกา
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากรัฐนอร์ทไรน์-เว็สท์ฟาเลิน
กแญซนอ

กแญซนอ (Gniezno, Pl-Gniezno.ogg; Gnesen) เป็นเมืองในประเทศโปแลนด์ ตั้งอยู่ทางตอนกลาง-ตะวันตกของประเทศ อยู่ห่างจากเมืองปอซนัญไปทางทิศตะวันออก 50 กิโลเมตร มีประชากร 68,943 คน ซึ่งทำให้เป็นเมืองที่มีประชากรมากเป็นอันดับ 6 ของจังหวัดวีแยลกอปอลสกา เมืองนี้เคยเป็นเมืองหลวงแรกของโปแลนด์ในคริสต์ศตวรรษที่ 10 ถึงต้นคริสต์ศตวรรษที่ 11 กษัตริย์องค์แรกของโปแลนด์คือพระเจ้าบอแลสวัฟผู้กล้า (Bolesław I the Brave) ทรงทำพิธีราชาภิเษกเมื่อ ค.ศ. 1000 และ ค.ศ. 1025 และใช้เป็นสถานที่ประกอบพิธีราชาภิเษกของกษัตริย์โปแลนด์เรื่อยมาจนถึง ค.ศ. 1320 ตกเป็นของปรัสเซียใน ค.ศ. 1793 และกลับมาเป็นของโปแลนด์ใน ค.ศ. 1919

**เมืองพี่น้อง**
กแญซนอเป็นเมืองพี่น้องกับเมืองดังนี้:
*ITA Anagni ประเทศอิตาลี
*HUN แอสแตร์โกม ประเทศฮังการี
*SWE Falkenberg ประเทศสวีเดน
*FRA แซ็ง-มาโล ประเทศฝรั่งเศส
*GER ชไปเออร์ ประเทศเยอรมนี
*LTU Radviliškis ประเทศลิทัวเนีย
*UKR อูมัญ ประเทศยูเครน
*NED เวนดัม ประเทศเนเธอร์แลนด์
อดีต:
*RUS Sergiyev Posad ประเทศรัสเซีย
ในเดือนมีนาคม ค.ศ. 2022 กแญซนอตัดความสัมพันธ์กับเมือง Sergiyev Posad เพื่อตอบสนองต่อการรุกรานยูเครนของรัสเซีย พ.ศ. 2565

**อ้างอิง**

**แหล่งข้อมูลอื่น**
Gniezno
หมวดหมู่:เมืองในจังหวัดวีแยลกอปอลสกา
หมวดหมู่:เมืองหลวงเก่าของโปแลนด์
สนามกีฬาบิเซนเต กัลเดรอน

สนามกีฬาบิเซนเต กัลเดรอน (Estadio Vicente Calderón) เป็นสนามฟุตบอลเหย้าเดิมของสโมสรฟุตบอลอัตเลติโกเดมาดริดในลาลิกา ตั้งอยู่ที่เขตอาร์กันซูเอลา ในเมืองหลวงมาดริด ประเทศสเปน เดิมสนามแห่งนี้มีชื่อว่า สนามกีฬามันซานาเรส (Estadio Manzanares) แต่ก็ได้เปลี่ยนชื่อมาเป็นสนามกีฬาบิเซนเต กัลเดรอน ตั้งแต่ปี ค.ศ. 1971 มีความจุสนามทั้งหมด 54,960 ที่นั่ง 
สถาปนิกที่ออกแบบสนามคือ ฆาบิเอร์ บาร์โรโซ และมิเกล อังเฆล การ์ซิอา โลมัส สถาปนิกมืออาชีพชาวสเปน
สนามกีฬาบิเซนเต กัลเดรอน เป็นสนามที่ได้รับมาตรฐาน 4 ดาวจากการแบ่งประเภทสนามฟุตบอลของยูฟ่า เคยใช้เป็นสนามเหย้าของฟุตบอลทีมชาติสเปนในปี ค.ศ. 2003 และเคยได้จัดการแข่งขันฟุตบอลโลก 1982 ในรอบแบ่งกลุ่ม ซึ่งสเปนเป็นเจ้าภาพ 

**อ้างอิง**

**แหล่งข้อมูลอื่น**
 Club Atlético de Madrid - stadium page on official website- Estadios de España - Vicente Calderon Stadium photos (ENG) date=2020-11-27 - Stadium Guide Article- World Stadiums Article date=2012-06-22 
บิเซนเต กัลเดรอน
หมวดหมู่:อัตเลติโกเดมาดริด
หมวดหมู่:สนามกีฬาฟุตบอลโลก 1982
หมวดหมู่:สนามฟุตบอลที่สร้างเสร็จในปี พ.ศ. 2509
นายจบคชประสิทธิ์

นายจบคชประสิทธิ์ เป็นกรมพระราชวังบวรสถานพิมุขพระองค์แรกแห่งกรุงศรีอยุธยา

**พระประวัติ**
กรมพระราชวังบวรสถานพิมุขพระองค์นี้ไม่ปรากฏพระนามเดิม ในรัชสมัยสมเด็จพระนารายณ์มหาราช ทรงเป็นขุนนางมีบรรดาศักดิ์เป็นนายจบคชประสิทธิ์ ตำแหน่งนายทรงบาศขวาในกรมช้าง ได้รับโปรดเกล้าฯ ให้ฝึกสอนในการช้าง จึงมีอิทธิพลมาก และได้ร่วมกับพระเพทราชาชิงราชสมบัติ เมื่อพระเพทราชาขึ้นครองราชย์ จึงทรงตั้งนายจบคชประสิทธิ์เป็นกรมพระราชวังบวรสถานพิมุข รับพระบัญชา
พระราชพงศาวดาร ฉบับพันจันทนุมาศ (เจิม) ระบุว่า ในเดือน 9 ปีมะโรง ถาดทองในพระราชวังหาย สมเด็จพระเพทราชาทรงให้สืบหาจนพบว่าอยู่ในพระราชวังหลัง กรมพระราชวังบวรสถานพิมุขจึงถูกลงพระราชอาญาจนทิวงคต พระราชพงศาวดารกรุงสยาม จากต้นฉบับของบริติชมิวเซียม ให้รายละเอียดเพิ่มเติมว่าสมเด็จพระเจ้าลูกเธอ กรมพระราชวังบวรสถานมงคล ทรงเห็นว่ากรมพระราชวังบวรสถานพิมุขกับเจ้าพระยาสุรสงครามมียศและบริวารมาก เกรงว่าภายหน้าจะเป็นศัตรู เมื่อกราบทูลสมเด็จพระเพทราชาแล้ว ทั้งสองพระองค์จึงออกอุบายให้นำถาดทองไปซ่อนในพระราชวังหลัง แล้วให้ลูกขุนพิจารณาสืบสวนจนพบ จึงให้ข้าหลวงไปจับกุมกรมพระราชวังบวรสถานพิมุขมาไต่สวน บรรดาตุลาการพิพากษาตามพระราชอัธยาศัยว่ากรมพระราชวังหลังเป็นกบฏ ให้สำเร็จโทษเสีย

**พระธิดา**
บัญชีพระนามเจ้านาย ในคำให้การชาวกรุงเก่า (มีความเคลื่อนเคลื่อนว่านายทรงบาศคือเจ้าพระบำเรอภูธร) ระบุว่า พระชายาในกรมพระราชวังบวรสถานพิมุขมีเชื้อพราหมณ์ เป็นชาวบ้านสมอปรือ เมืองเพชรบุรี มีพระธิดาด้วยกัน 2 พระองค์ คือ
# พระองค์ขาว ภายหลังได้เป็นกรมหลวงอภัยนุชิต
# พระองค์พลับ ภายหลังได้เป็นกรมหลวงพิพิธมนตรี

**อ้างอิง**
 เชิงอรรถ
 บรรณานุกรม- อ้างหนังสือ| ผู้แต่ง = | ชื่อหนังสือ = ประชุมพงศาวดารภาคที่ 82 เรื่องพระราชพงศาวดารกรุงสยามจากต้นฉบับของบริติชมิวเซียมกรุงลอนดอน | URL = http://dl.parliament.go.th/bitstream/handle/lirt/386056/2537_พงศาวดารกรุงสยาม_ฉ_ลอนดอน_กรมศิลาปากร.pdf |จังหวัด = กรุงเทพฯ| พิมพ์ที่ = พิมพ์ครั้งที่ 2, กรมศิลปากร| ปี = 2537| ISBN = 974-419-025-6| จำนวนหน้า = 423- อ้างหนังสือ| ผู้แต่ง = | ชื่อหนังสือ = พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน | จังหวัด = กรุงเทพฯ| พิมพ์ที่ = อมรินทร์พริ้นติ้ง แอนด์ พับลิชชิ่ง| ปี = 2558| ISBN = 978-616-92351-0-1| จำนวนหน้า = 558 จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)-  จำนวนหน้า = 800
หมวดหมู่:กรมพระราชวังบวรสถานพิมุข
หมวดหมู่:เจ้านายทรงกรมสมัยกรุงศรีอยุธยา
หมวดหมู่:ขุนนางในสมัยราชวงศ์ปราสาททอง
ท้าวสุนิมมิต

ท้าวสุนิมมิต เป็นจอมเทพผู้ปกครองสวรรค์ชั้นนิมมานรดีและเทพในชั้นนี้ทั้งหมด เทวดาในสวรรค์ชั้นนี้ปรารถนาสิ่งใด นิรมิตเอาได้ตามความพอใจของตน พระองค์มีพระนางวิสาขาเทวีเป็นมเหสี เมื่อใดที่เทวดาในชั้นนี้ปรารถนาใคร่เสพกามคุณ เวลานั้นก็เนรมิต เทพบุตร หรือเทพธิดาขึ้นมาตามความปรารถนา และเมื่อใดได้เพลิดเพลินกับกามคุณนั้นสมใจแล้ว กามคุณที่เนรมิตขึ้นมานั้นก็จะอันตรธานหายไป

**อ้างอิง**
หมวดหมู่:เทวดาตามความเชื่อของไทย
โอลาบาร์ริอา

โอลาบาร์ริอา (Olavarría) เป็นเมืองในรัฐบัวโนสไอเรส ประเทศอาร์เจนตินา มีประชากร 111,320 คน (ค.ศ. 2010) ก่อตั้งอย่างเป็นทางการเมื่อวันที่ 25 พฤศจิกายน ค.ศ. 1867 ตั้งชื่อเป็นเกียรติแก่นายพันโฆเซ บาเลนติน เด โอลาบาร์ริอา (ค.ศ. 1801–1845) ผู้นำทางทหารยุคแรกของอาร์เจนตินา
หมวดหมู่:เมืองในประเทศอาร์เจนตินา
เปรซีเดงชีปรูเดงชี

เปรซีเดงชีปรูเดงชี (Presidente Prudente) เป็นเทศบาล (município) ในรัฐเซาเปาลู ในประเทศบราซิล เมืองมีประชากร 207,610 คน (ค.ศ. 2010) มีพื้นที่ 562.8 กม² ตั้งอยู่ห่างจากเซาเปาลู 558 กม.

**อ้างอิง**
หมวดหมู่:เมืองในรัฐเซาเปาลู
ปลาซัสเดโซเบรานิอา

ปลาซัสเดโซเบรานิอา (plazas de soberanía, pron; ฐานที่มั่นของอธิปไตย) เป็นกลุ่มดินแดนส่วนแยกของสเปน ตั้งอยู่กระจัดกระจายตามชายฝั่งเมดิเตอร์เรเนียน ติดกับประเทศโมร็อกโกในแอฟริกาหรือใกล้กับแอฟริกามากกว่ายุโรป ศัพท์นี้ใช้เรียกดินแดนที่เป็นส่วนหนึ่งของสเปนนับตั้งแต่การก่อตั้งประเทศสมัยใหม่ (ค.ศ. 1492–1556) ซึ่งเป็นคนละส่วนกับดินแดนในแอฟริกาที่สเปนได้รับมาผ่านลัทธิอาณานิคมในทวีปแอฟริกาในช่วงคริสต์ศตวรรษที่ 19 ถึงต้นคริสต์ศตวรรษที่ 20
ในอดีต มีการแยกความแตกต่างระหว่าง ปลาซัสมาโยเรส (plazas mayores; ฐานที่มั่นใหญ่) ซึ่งประกอบด้วยนครปกครองตนเองเซวตาและเมลียา กับ ปลาซัสเมโนเรส (plazas menores; ฐานที่มั่นน้อย) ซึ่งประกอบด้วยเกาะเล็กเกาะน้อย (และคาบสมุทรขนาดเล็ก) ริมชายฝั่ง แต่ในปัจจุบัน ศัพท์ ปลาซัสเดโซเบรานิอา หมายถึงดินแดนกลุ่มหลังเป็นหลัก
ประเทศโมร็อกโกอ้างสิทธิ์เหนือดินแดนเหล่านี้ (ยกเว้นเกาะอัลโบรันซึ่งอยู่ไกลจากแอฟริกาออกไป) นับตั้งแต่เป็นเอกราชใน ค.ศ. 1956

**ประวัติ**

**อ้างอิง**
หมวดหมู่:ประเทศสเปน
หมวดหมู่:กรณีพิพาทเรื่องอาณาเขตสเปน
หมวดหมู่:กรณีพิพาทเรื่องอาณาเขตโมร็อกโก
หมวดหมู่:อาณาเขตที่เป็นข้อพิพาทในทวีปแอฟริกา
หมวดหมู่:บุคคลแบ่งตามยุค

หมวดหมู่:บุคคลแบ่งตามเวลา
หมวดหมู่:ประวัติศาสตร์แบ่งตามยุค
หมวดหมู่:หมวดหมู่แบ่งตามยุค
เปรชอว์

เปรชอว์ (Prešov) เป็นเมืองทางตะวันออกของประเทศสโลวาเกีย เมืองมีประชากรราว 91,000 คน เป็นเมืองใหญ่อันดับ 3 ของประเทศ ตั้งอยู่สูงจากระดับน้ำทะเลปานกลาง 250 ม. และพื้นที่ 70.4 ตร.กม.

**อ้างอิง**
หมวดหมู่:เมืองในประเทศสโลวาเกีย
เกาะกลีแปร์ตอน

เกาะกลีแปร์ตอน (Île de Clipperton หรือ Île de la Passion; Isla de la Pasión) เป็นอะทอลล์ที่ไม่มีผู้อยู่อาศัยขนาด 6 ตารางกิโลเมตร ทางตะวันออกของมหาสมุทรแปซิฟิก ถือเป็นดินแดนของฝรั่งเศสภายใต้การบริหารของกระทรวงต่างประเทศ ในอดีต มีข้อพิพาทเรื่องอธิปไตยเหนือเกาะนี้ระหว่างฝรั่งเศสและเม็กซิโก ซึ่งสิ้นสุดด้วยอนุญาโตตุลาการใน ค.ศ. 1931 กรณีเกาะกลีแปร์ตอน ยังคงมีการศึกษาอย่างกว้างขวางในตำรากฎหมายระหว่างประเทศ

**รหัสไปรษณีย์**
เกาะนี้ได้รับการกำหนดด้วยรหัสไปรษณีย์ฝรั่งเศส 98799 แม้ว่าจะไม่มีที่ทำการไปรษณีย์บนเกาะนี้ก็ตาม

**อ้างอิง**

**แหล่งข้อมูลอื่น**
Clipperton Island
หมวดหมู่:ประเทศฝรั่งเศส
หมวดหมู่:ประเทศฝรั่งเศสโพ้นทะเล
หมวดหมู่:กรณีพิพาทเรื่องอาณาเขตฝรั่งเศส
หมวดหมู่:กรณีพิพาทเรื่องอาณาเขตเม็กซิโก
หมวดหมู่:อาณาเขตที่เป็นข้อพิพาทในทวีปอเมริกาเหนือ
หมวดหมู่:เกาะที่เป็นข้อพิพาทในอดีต
หมวดหมู่:เมืองร้าง
เกาะปีเตอร์ที่ 1

เกาะปีเตอร์ที่ 1 (Peter I Island; Peter I Øy) เป็นเกาะตั้งอยู่ใกล้กับชายฝั่งทวีปแอนตาร์กติกา มีพื้นที่ 154 ตารางกิโลเมตร เกาะปีเตอร์ที่ 1 เป็นดินแดนของทวีปแอนตาร์กติกาที่นอร์เวย์อ้างสิทธิ์ เกาะนี้ไม่มีประชากรอาศัยอยู่

**ประวัติ**
ผู้พบเห็นเกาะปีเตอร์ที่ 1 ครั้งแรกในวันที่ 21 ตุลาคม ค.ศ. 1821 โดยคณะสำรวจของ Fabian Gottlieb von Bellingshausen ที่บัญชาการเรือ Vostok และ Mirny ที่ชูธงชาติรัสเซีย เขาตั้งชื่อเกาะนี้ตามซาร์ปีเตอร์ที่ 1 แห่งรัสเซีย ธารน้ำแข็งทำให้ Bellinghausen ไม่สามารถเข้าใกล้ตัวเกาะในระยะห่างใกล้กว่า km จากตัวเกาะ ถือเป็นดินแดนแรกที่มีผู้พบเห็นทางใต้วงกลมแอนตาร์กติก และทำให้เป็นดินแดนใต้สุดเท่าที่มองเห็นในตอนที่ค้นพบ ในเดือนมกราคม ค.ศ. 1910 คณะสำรวจฝรั่งเศสที่นำโดย Jean-Baptiste Charcot และเรือ Pourquoi-Pas ยืนยันการค้นพบของ Bellingshausen แต่พวกเขาไม่สามารถลงจอดได้ โดยเรือหยุดจากกลุ่มน้ำแข็งที่ตั้งอยู่ห่างจากเกาะ km

**อ้างอิง**

**บรรณานุกรม**
 isbn=82-03-15689-4- isbn=978-82-516-2589-0- cite book | editor1-last=LeMasurier | editor1-first=W. E. | editor2-last=Thomson | editor2-first= J. W. | title=Volcanoes of the Antarctic Plate and Southern Oceans | url=https://archive.org/details/volcanoesofantar0000unse | publisher=American Geophysical Union | date=1990 | isbn=0-87590-172-7 - isbn=1-74059-094-5
หมวดหมู่:การอ้างสิทธิเหนือดินแดนในแอนตาร์กติกา
ติเอร์ราเดลฟูเอโก
หมวดหมู่:จักรพรรดิปีเตอร์ที่ 1 แห่งรัสเซีย
เกาะเฮิร์ดและหมู่เกาะแมกดอนัลด์

เกาะเฮิร์ดและหมู่เกาะแมกดอนัลด์ (Heard Island and McDonald Islands) มีชื่อทางการว่า ดินแดนเกาะเฮิร์ดและหมู่เกาะแมกดอนัลด์ (Territory of Heard Island and McDonald Islands) เป็นดินแดนภายนอกของประเทศออสเตรเลีย มีลักษณะเป็นหมู่เกาะภูเขาไฟใกล้กับแอนตาร์กติกา มีพื้นที่ 368 ตารางกิโลเมตร และไม่มีประชากรอาศัยอยู่

**อ้างอิง**

**แหล่งข้อมูลอื่น**
 Heard Island and McDonald Islands official website
หมวดหมู่:เกาะในมหาสมุทรอินเดีย
หมวดหมู่:เกาะในประเทศออสเตรเลีย
หมวดหมู่:รัฐและดินแดนของประเทศออสเตรเลีย
หมวดหมู่:แหล่งมรดกโลกในประเทศออสเตรเลีย
หมวดหมู่:แหล่งมรดกโลกทางธรรมชาติ
รือเกิน

รือเกิน (Rügen, ˈʁyːɡn̩) เป็นเกาะที่มีพื้นที่มากที่สุดของประเทศเยอรมนี ตั้งอยู่นอกชายฝั่งของพอเมอเรเนียในทะเลบอลติก ในเขตการปกครองของรัฐเมคเลินบวร์ค-ฟอร์พ็อมเมิร์น ตรงข้ามกับเมืองชเตลาซุนด์ เกาะมีความยาวมากสุดคือ 51.4 กิโลเมตร (เหนือ-ใต้) มีความกว้างสูงสุด 42.8 กิโลเมตร บริเวณทิศใต้ และมีพื้นที่ 926 ตารางกิโลเมตร ในเดือนมิถุนายน ค.ศ. 2011 ยูเนสโกได้ขึ้นทะเบียนอุทยานแห่งชาติยัสมุนท์ (Jasmund National Park) เป็นแหล่งมรดกโลก เมืองมีแหล่งท่องเที่ยว มีภูมิทัศน์อันหลากหลาย มีชายหาด

เดนมาร์กได้เข้ายึดครองใน ค.ศ. 1168 รวมเข้ากับอาณาจักรพอเมอเรเนีย ใน ค.ศ. 1325 และกับสวีเดนใน ค.ศ. 1648 เป็นส่วนหนึ่งของปรัสเซียเมื่อ ค.ศ. 1815

**อ้างอิง**

**แหล่งข้อมูลอื่น**
 short=x- short=x-  เว็บไซต์ทางการ
หมวดหมู่:เกาะในประเทศเยอรมนี
หมวดหมู่:รัฐเมคเลินบวร์ค-ฟอร์พ็อมเมิร์น
หมวดหมู่:สมเด็จพระราชินี

(Queen consort)
หมวดหมู่:ราชินี
หมวดหมู่:คู่สมรสของผู้นำประเทศ
หมวดหมู่:คู่อภิเษกสมรสในพระมหากษัตริย์
รูเซ

รูเซ (Русе, Rusçuk, Ruse) เป็นเมืองใหญ่เป็นอันดับ 5 ของประเทศบัลแกเรีย ตั้งอยู่ทางตะวันออกเฉียงเหนือของประเทศ บนฝั่งขวาของแม่น้ำดานูบ อยู่ตรงข้ามกับเมืองจูร์จูของประเทศโรมาเนีย อยู่ห่างจากเมืองหลวงของประเทศ กรุงโซเฟีย 300 กม. (186 ไมล์) และอยู่ห่างจากชายฝั่งทะเลดำ 200 กม. (124 ไมล์) เป็นเมืองท่าริมฝั่งแม่น้ำที่สำคัญของบัลแกเรีย รูเซมีสถาปัตยกรรมในศตวรรษที่ 19-20 ศิลปะแบบนีโอบาโรกและนีโอรอโกโก ที่ดึงดูดนักท่องเที่ยว มักเรียกว่า กรุงเวียนนาน้อย (Little Vienna)
ตั้งขึ้นเป็นเมืองป้อมปราการสมัยโรมัน ถูกทำลายในคริสต์ศตวรรษที่ 7 ชาวออตโตมันเติร์กยกให้บัลแกเรียในปี ค.ศ. 1877

**อ้างอิง**
หมวดหมู่:เมืองในประเทศบัลแกเรีย
นางงามจักรวาล 1958

นางงามจักรวาล 1958 (Miss Universe 1958) เป็นการจัดการประกวดนางงามจักรวาลครั้งที่ 7 จัดขึ้นเมื่อวันที่ 27 กรกฎาคม พ.ศ. 2501 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 36 คน จากทั่วโลก โดยมี เกลดิส เซนเดอร์ นางงามจักรวาล 1957 มองมงกุฏให้กับ ลุซ มารีน่า ซูลัวก้า สาวงามวัย 19 ปีจากประเทศโคลอมเบีย ครองตำแหน่งนางงามจักรวาลประจำปีนี้

**ผลการประกวด**

**ลำดับที่**

**รางวัลพิเศษ**

**กรรมการ**
ราอูล เฟอร์ราดา
*เจคอบ กาดัวร์
*มา มา โลอา
*เจมส์ เอช. โนเกอร์
*วินเซนต์ ทรอตตา
*อัลเบอร์โต วาร์กาส
*เอิร์ล วิลสัน
*มิโยโกะ ยานาจิดะ
*โรเจอร์ ซีลเลอร์

**ผู้เข้าประกวด**
มี 36 ผู้เข้าประกวด ต่อไปนี้  	 
*name=อะแลสกา – เอลีนอร์ โมเสส- – เซลินา เมร์เซเดส อะยาลา- – แอสทริด แทนดา ลินด์โฮล์ม- – ลิเลียน แทเลอมานส์
*name=บราซิล – อะดัลจิซา โคลอมโบ
*name=บริติชเกียนา – ไคลโอ เฟอร์นันเดส
*name=แคนาดา – ไอลีน ซินดี คอนรอย- – ราเกล โมลีนา อูร์รูเทีย- – ลุซ มาเรียนา ซูลัวกา- – ยูเฆเนีย วาลเวร์เด (ประกวดรอบพรีลิมโดยไม่ให้คะแนนเนื่องจากอายุไม่ถึง)- – อาร์มิเนีย เปเรซ อี กอนซาเลซ- – อีวี นอร์ลุนด์- –  อลิเซีย วาเยโฆ- – โดโรธี แฮเซลดีน- – โมนีค บูลังเกซ์- – มาร์ลีส์ ยอง เบห์เรินส์
*name=กรีซ – มาริลี คาลิโมปูลู- – โรเฆเลีย ครูซ
*name=ฮาวาย – เจอรี ฮู
*name=ฮอลแลนด์ – คอริน รอตต์ชาเฟอร์- – มิเรียม ฮาดาร์- – คลารา คอปโปลา- – โทโมโกะ โมริตาเกะ- – โอ กึม ซุน
*name=เม็กซิโก – เอวิร่า เลติเซีย ริสเซร์- – เกรตา เอนเดอร์เซ่น- – กราเซียลา สกอร์ซา เลกิซามอน- – เบียตริซ โบลัวร์เต- – อลิเซีย บอบรอฟสกา- – มาริออน วิลลิส- – เกอร์ทูด กัมเมลส์- – บีร์กิตตา กอร์ดแมน- – อิเรเน่ ออกุสตินิอาก - – ยูร์ลีน โฮเวล
*name=เวเนซุเอลา – อิดา ปิเอรี
*name=เวสต์ อินดีส – แองเจลา ทอง

**รายละเอียดการประกวด**
  สาวทวีปอเมริกาใต้​คนที่​ 2​ ได้รับตำแหน่งนางงามจักรวาลเป็นคนแรกของประเทศโคลอมเบีย- ประเทศที่ผ่านเข้ารอบในปีที่แล้วด้วย ได้แก่ , , name=กรีซ, ,  และ -  และ  เข้ารอบก่อนหน้านี้เมื่อปี 1956-  เข้ารอบก่อนหน้านี้เมื่อปี 1954-  เข้ารอบก่อนหน้านี้เมื่อปี 1953- name=ฮาวาย เข้ารอบก่อนหน้านี้เมื่อปี 1952- , ,  และ  เข้ารอบได้เป็นครั้งแรก- ,  และ  เข้าร่วมประกวดเป็นครั้งแรก และสามารถผ่านเข้ารอบได้สำเร็จ-  ได้ตำแหน่งรองอันดับ 1 สองปีซ้อน-  ผ่านเข้ารอบเป็นปีที่ 7 ติดต่อกัน-  และ  ผ่านเข้ารอบเป็นปีที่ 5 ติดต่อกัน- name=กรีซ และ  ผ่านเข้ารอบเป็นปีที่ 3 ติดต่อกัน-  ชนะรางวัล ขวัญใจช่างภาพ เป็นครั้งแรก-  ชนะรางวัล นางงามมิตรภาพ เป็นครั้งแรก

**อ้างอิง**

**แหล่งข้อมูลอื่น**
  Official Site-  Pageantopolis - Official result of Miss Universe 1957-  Judges date=2008-04-11 
หมวดหมู่:นางงามจักรวาล
1958
รัฐลาริโอฆา

ลาริโอฆา (La Rioja) เป็นรัฐในประเทศอาร์เจนตินา ตั้งอยู่ทางตะวันตกของประเทศ มีอาณาเขตติดต่อกับรัฐเพื่อนบ้าน เรียงตามเข็มนาฬิกาจากทางทิศเหนือ คือ รัฐกาตามาร์กา รัฐกอร์โดบา รัฐซานลุยส์ และรัฐซานฆวน

**อ้างอิง**
ลาริโอฆา
หมวดหมู่:ราชินีแห่งฮังการี

หมวดหมู่:ราชวงศ์ออสเตรีย
หมวดหมู่:ราชวงศ์ฮาพส์บวร์ค
ฮ

หมวดหมู่:ราชวงศ์ฮังการี
กาแล (เมือง)

กาแล (Calais) เป็นเมืองและท่าเรือเฟอร์รีที่สำคัญของประเทศฝรั่งเศสตอนเหนือ ตั้งอยู่ในจังหวัดปาดกาแล ที่ช่องแคบโดเวอร์ จุดแคบสุดของช่องแคบอังกฤษ และเป็นเมืองในฝรั่งเศสที่ใกล้อังกฤษที่สุด กาแลเป็นท่าเรือเฟร์รีที่สำคัญระหว่างฝรั่งเศสกับอังกฤษ มีประชากรในเขตมหานคร 125,584 คน (ค.ศ. 1999)
หมวดหมู่:เมืองในจังหวัดปาดกาแล
หมู่เกาะแชทัม

หมู่เกาะแชทัม (Chatham Islands, m əm; มอริออรี: Rēkohu; Wharekauri) เป็นกลุ่มเกาะในมหาสมุทรแปซิฟิก ตั้งอยู่ทางตะวันออกของเกาะใต้ของนิวซีแลนด์ประมาณ abbr=on โดยเป็นส่วนหนึ่งของประเทศนิวซีแลนด์ และมีเกาะประมาณ 10 เกาะในรัศมีประมาณ adj=on เกาะใหญ่สุดคือเกาะแชทัมและรองลงมาคือเกาะพิตต์
เมื่อชาวมอริออรีเดินทางถึงเกาะประมาณ ค.ศ. 1500 ยังไม่มีใครตั้งถิ่นฐาน และใช้ชีวิตอย่างสงบสุข ใน ค.ศ. 1835 สมาชิกชาวมาวรีอีวีสาขางาตีมูตูงาและงาตีตามาจากเกาะเหนือในนิวซีแลนด์เข้ารุกรานเกาะและกำจัดชาวมอริออรีจนเกือบหมด และจับผู้ที่เหลือรอดเป็นทาส
จากนั้นในสมัยอาณานิคมยุโรป บริษัทนิวซีแลนด์อ้างว่าราชสำนักอังกฤษไม่เคยรวมหมู่เกาะแชทัมไว้ภายใต้การควบคุมของตน และเสนอขายหมู่เกาะนี้ให้แก่ชาวเยอรมันเพื่อให้เป็นอาณานิคมของเยอรมนี จากนั้นใน ค.ศ. 1841 ได้มีการร่างสัญญาขายหมู่เกาะนี้ในราคา 10,000 ปอนด์ (เทียบเท่าประมาณ 860,000 ปอนด์ใน ค.ศ. 2023) แต่การขายเกาะล้มเหลว และหมู่เกาะแชทัมกลายเป็นส่วนหนึ่งของอาณานิคมนิวซีแลนด์อย่างเป็นทางการใน ค.ศ. 1842
ใน ค.ศ. 1863 ผู้พิพากษาศาลแขวงประจำประกาศให้ชาวมอริออรีเป็นไท

**ประชากร**
พื้นที่ทางการเกษตรบนหมู่เกาะ
หมู่เกาะแชทัมมีพื้นที่  และมีประชากรประมาณ y ณ , โดยมีความหนาแน่นประชากรที่  คนต่อตารางกิโลเมตร

**อ้างอิง**

**บรรณานุกรม**
 Clark, Ross. 1994. Moriori and Māori: The Linguistic Evidence. In Sutton, Douglas G., ed., The Origins of the First New Zealanders. Auckland: Auckland University Press.- Davis, Denise and Solomon, Māui. 2006.  Moriori date=8 May 2006 . In Te Ara – the Encyclopedia of New Zealand, updated 9 June 2006.- title-link=Guns, Germs, and Steel- Howe, Kerry R. 2006.  Ideas of Māori origins date=16 April 2009 . In Te Ara – the Encyclopedia of New Zealand, updated 9 June 2006.- isbn=978-0-14-010391-5- bibcode=1994JRSNZ..24...17M - cite news |title=Voter turnout up in local elections |url=http://www.nzherald.co.nz/nz/news/article.cfm?c_id=1&objectid=10680766 |access-date=16 October 2010 |work=The New Zealand Herald |date=15 October 2010 |first=Paul |last=Harper- Waitangi Tribunal. 2001.  Rekohu: A Report on Moriori and Ngati Mutunga Claims in the Chatham Islands. Report No. 64.

**ภาพยนตร์**
 The Wizard and the Commodore (2017) directed by Samuel A. Miller, Narrator Davey Round.

**อ่านเพิ่ม**
 access-date=October 4, 2020- isbn=978-1-877257-78-0- url-status=dead 

**แหล่งข้อมูลอื่น**
  Chatham Islands Council-  1998 Information date=2018-02-23 -  Photographs from the Christchurch Public Library-  Department of Conservation information-  Unofficial Flag-  Massey University study of Chathams ecology-  Information and pictures of Chatham Islands. The Sisters are also mentioned date=22 February 2006 -  Pitt Island Education Resources.-  Rekohu: The Chatham Islands Education Resources.

หมวดหมู่:ซีแลนเดีย
หมวดหมู่:เกาะในประเทศนิวซีแลนด์
หมวดหมู่:กลุ่มเกาะในประเทศนิวซีแลนด์
สนามกีฬาเฉลิมพระเกียรติ 72 พรรษา

ศูนย์กีฬาเฉลิมพระเกียรติ 72 พรรษา เป็นศูนย์กีฬาตั้งอยู่ที่ซอยคุ้มเกล้า 1 ถนนคุ้มเกล้า แขวงแสนแสบ เขตมีนบุรี กรุงเทพมหานคร เปิดใช้งานอย่างเป็นทางการเมื่อวันที่ 10 มกราคม พ.ศ. 2545

**อาคารและสถานที่**
 พื้นที่ส่วนสนามฟุตบอล ประกอบไปด้วยสนามฟุตบอลพร้อมลู่วิ่ง 8 ลู่ ในอดีตเคยถูกใช้งานเป็นสนามเหย้าของสโมสรไทยฮอนด้าและบีอีซี เทโรศาสน- อาคารอัฒจันทร์ 2 อาคาร คือ อาคารตึกทำการสำนักงาน (อัฒจันทร์ที่มีหลังคา) เป็นที่ตั้งของห้องสำนักงานของสนามกีฬา ห้องฟิตเนส ศูนย์ปฐมวัย ห้องโยคะ/เอโรบิก และอาคารตึกหลัง เป็นที่ตั้งของห้องฟิตเนส เทควันโด มวย เทเบิลเทนนิส และศูนย์เยาวชนมีนบุรี- พื้นที่ส่วนของสระว่ายน้ำ ประกอบไปด้วย สระว่ายน้ำ กว้าง 25 เมตร ยาว 50 เมตร ลึก 1.2 เมตร และห้องฟิตเนตและทดสอบสมรรถภาพทางกาย - อาคารกีฬาในร่ม เปิดให้บริการกีฬาแบดมินตันและฟุตซอล ซึ่งสโมสรฟุตซอลแบงค็อก บีทีเอสใช้เป็นสนามเหย้า- สนามเด็กเล่นและพื้นที่ออกกำลังกายกลางแจ้งที่อยู่ติดริมบ่อน้ำใหญ่ด้านซ้าย
เฉลิมพระเกียรติ 72 พรรษา
เฉลิมพระเกียรติ 72 พรรษา
เฉลิมพระเกียรติ 72 พรรษา
เฉลิมพระเกียรติ 72 พรรษา
หมวดหมู่:สิ่งก่อสร้างในเขตมีนบุรี
เฉลิมพระเกียรติ 72 พรรษา
หมวดหมู่:ก่อตั้งในกรุงเทพมหานครในปี พ.ศ. 2545
หมาจิ้งจอกอินเดีย

สำหรับหมาจิ้งจอกขนาดเล็กกว่าที่พบได้ในอินเดีย ดูที่: หมาจิ้งจอกเบงกอล
หมาจิ้งจอกอินเดีย หรือ หมาจิ้งจอกหิมาลัย (Indian jackal, Himalayan jackal; Canis aureus indicus) เป็นชนิดย่อยของหมาจิ้งจอกทอง (C. aureus) หรือหมาจิ้งจอก 
หัวกะโหลกของหมาจิ้งจอกอินเดีย
สีขนมี 2 สี คือ สีดำและสีขาวและสีน้ำตาลอมเหลืองบนหัวไหล่, หูและขา ในตัวที่อาศัยอยู่ในที่สูงจะมีสีลำตัวที่เข้มมากขึ้น มีขนสีดำตั้งแต่ช่วงกลางของด้านหลังและหาง หน้าท้องหน้าอกและด้านข้างของขาเป็นสีขาวครีมในขณะที่ส่วนใบหน้าและด้านล่างลำตัวจะมีลักษณะคล้ายผมหงอกด้วยขนสีเทา หมาจิ้งจอกอินเดียมีขนาดโตเต็มที่มีความยาว 100 เซนติเมตร (39 นิ้ว) มีความสูงจากหัวไหล่ถึงเท้า 35–45 เซนติเมตร (14–18 นิ้ว) และมีน้ำหนักประมาณ 8–11 กิโลกรัม (18–24 ปอนด์) 
พบกระจายพันธุ์ตั้งแต่ปากีสถาน, อินเดีย, ภูฏาน, พม่า และเนปาล

**อ้างอิง**

**แหล่งข้อมูลอื่น**
หมวดหมู่:วงศ์สุนัข
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศเนปาล
ฌ็อง-ฌัก เดซาลีน

ฌ็อง-ฌัก เดซาลีน หรือ สมเด็จพระจักรพรรดิฌักที่ 1 แห่งเฮติ (Jean-Jacques Dessalines) เป็นอดีตสมเด็จพระจักรพรรดิแห่งจักรวรรดิเฮติ ซึ่งคือสาธารณรัฐเฮติในปัจจุบัน พระบรมราชสมภพเมื่อวันที่ 2 กันยายน ค.ศ. 1758 ในเฮติซึ่งกำลังเป็นอาณานิคมของฝรั่งเศส ดังนั้น เมื่อพระองค์ทรงเจริญวัยขึ้น จึงทรงเข้าร่วมกับกองทัพเฮติเพื่อต่อต้านและเรียกร้องเอกราชจากฝรั่งเศส พระองค์ทรงเป็นผู้นำการปฏิวัติเฮติ จนทำให้เฮติได้รับเอกราชในที่สุด และเป็นประมุขของเฮติองค์แรกภายใต้รัฐธรรมนูญ 1801 ต่อมาพระองค์ได้สถาปนาตนเป็นปฐมกษัตริย์แห่งจักรวรรดิเฮติ พระองค์ทรงได้รับการยกย่องว่าเป็นบิดาผู้ก่อตั้งเฮติ
ปลายรัชกาลของพระองค์ พระองค์ถูกลอบปลงพระชนม์ แล้วประเทศเฮติก็ถูกแบ่งออกเป็นสองสาธารณรัฐ

**อ้างอิง**
หมวดหมู่:บุคคลที่เกิดในปี พ.ศ. 2301
หมวดหมู่:จักรพรรดิเฮติ
หมวดหมู่:ประมุขแห่งรัฐเฮติ
จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์

จักรพรรดิเลโอพ็อลท์ที่ 2 (Peter Leopold Josef Anton Joachim Pius Gotthard; 5 พฤษภาคม ค.ศ. 1747 – 1 มีนาคม ค.ศ. 1792) เป็นจักรพรรดิโรมันอันศักดิ์สิทธิ์ กษัตริย์แห่งฮังการีและโบฮีเมียและอาร์ชดยุกแห่งออสเตรีย ระหว่างปี ค.ศ. 1790 ถึง ค.ศ. 1792 และ รายพระนามผู้ปกครองตอสคานาแกรนด์ดยุกแห่งตอสคานา ระหว่างปี ค.ศ. 1765 ถึง ค.ศ. 1790 พระองค์เป็นพระราชโอรสองค์ที่สามในจักรพรรดินีมารีอา เทเรซีอา กับ จักรพรรดิฟรันทซ์ที่ 1 และทรงเป็นพระเชษฐาในพระนางมารี อ็องตัวแน็ต อัครมเหสีในหลุยส์ที่ 16 แห่งฝรั่งเศส พระองค์ขึ้นครองบัลลังก์จักรพรรดิโรมันอันศักดิ์สิทธิ์ต่อจากพระเชษฐาของพระองค์ โยเซ็ฟที่ 2 ที่เสด็จสวรรคตโดยปราศจากรัชทายาท จักรพรรดิเลโอพ็อลท์ที่ 2 ทรงใช้การปกครองแบบสมบูรณาญาสิทธิราชย์อันทรงภูมิธรรมตามรอยพระเชษฐาของพระองค์

**พระราชประวัติ**
ภาพ เจ้าชายเพเทอร์ เลโอพ็อลท์ (ซ้าย) กับพระเชษฐา จักรพรรดิโยเซ็ฟที่ 2 (ขวา) ในปี 1769
อาร์ชดยุกเลโอพ็อลท์เสด็จพระราชสมภพในกรุงเวียนนา ทรงเป็นพระราชโอรสองค์ที่สาม ในปี 1753 ทรงหมั้นกับ เจ้าหญิงมารีอา เบียทริซ ริชชีอาร์ตา รัชทายาทแห่งดัชชีโมเดนาและเรจิโอ แต่ก็ไม่เคยมีการอภิเษกเกิดขึ้น และเจ้าหญิงมาเรียก็ไปอภิเษกกับพระอนุชาของอาร์ชดยุกเลโอพ็อลท์ คือ อาร์ชดยุกแฟร์ดีนันท์ แทน
ภายหลังการสิ้นพระชนม์ของพระเชษฐาองค์รอง อาร์ชดยุกคาร์ล โยเซ็ฟ ในปี 1761 ทำให้พระองค์ต้องสืบบัลลังก์แกรนด์ดยุกแห่งตอสคานา ซึ่งเป็นตำแหน่งสำหรับโอรสองค์ที่สองแทนพระเชษฐา การได้เป็นรัชทายาทแห่งดัชชีตอสคานาได้เป็นเงื่อนไขที่ทำให้พระองค์ได้อภิเษกสมรสในวันที่ 5 สิงหาคม 1764 กับ อินฟันตามารีอา ลุยซา แห่งสเปน พระราชธิดาในการ์โลสที่ 3 แห่งสเปนและมารีอา อามารีอา แห่งซัคเซิน
เมื่อพระชนกนาถของพระองค์ ฟรันทซ์ที่ 1 เสด็จสวรรคตในเดือนสิงหาคม ปี 1765 พระองค์ก็ทรงครองบัลลังก์แกรนด์ดยุกแห่งตอสคานาต่อจากพระราชบิดา ในขณะที่พระเชษฐาของพระองค์ก็ขึ้นเป็นจักรพรรดิโรมันอันศักดิ์สิทธิ์ อย่างไรก็ตาม แกรนด์ดยุกเลโอพ็อลท์ทรงได้รับครามนิยมมากในฟลอเรนซ์ จากการที่ทรงก่อสร้างสิ่งก่อสร้างและโครงสร้างต่างๆมากมาย พระองค์ทรงชอบพอกับสตรีนางหนึ่งในฟลอเรนซ์ ผู้เป็นภริยาของเอิร์ลโควเปอร์ที่ 3 ซึ่งภายหลังเมื่อเรื่องชู้สาวแดงขึ้นมา โยเซ็ฟที่ 2 ได้อวยยศให้เป็นการชดเชยแก่การกระทำผิดของพระอนุชา

**ฐานันดรและอิสริยยศ**
5 พฤษภาคม 1747 – 18 สิงหาคม 1765 เพเทอร์ เลโอพ็อลท์ พระราชกุมารและอาร์ชดยุกแห่งออสเตรีย พระราชกุมารแห่งฮังการีและโบฮีเมีย เจ้าชายแห่งตอสคานา
*18 สิงหาคม 1765 – 30 กันยายน 1790 เพเทอร์ เลโอพ็อลท์ แกรนด์ดยุกแห่งตอสคานา พระราชกุมารแห่งออสเตรีย พระราชกุมารแห่งฮังการีและโบฮีเมีย
*30 กันยายน 1790 – 1 มีนาคม 1792 จักรพรรดิโรมันอันศักดิ์สิทธิ์

**แหล่งข้อมูลอื่น**
หมวดหมู่:จักรพรรดิโรมันอันศักดิ์สิทธิ์
หมวดหมู่:ผู้ปกครองออสเตรีย
หมวดหมู่:อาร์ชดยุกแห่งออสเตรีย
หมวดหมู่:ดยุกแห่งลิมบืร์ค
หมวดหมู่:แกรนด์ดยุกแห่งตอสคานา
หมวดหมู่:ดยุกแห่งสไตเรีย
หมวดหมู่:ดยุกแห่งบราบันต์
หมวดหมู่:ดยุกแห่งคารินเทีย
หมวดหมู่:ดยุกแห่งโลเธียร์
หมวดหมู่:ดยุกแห่งลักเซมเบิร์ก
หมวดหมู่:ดยุกแห่งมิลาน
หมวดหมู่:เคานต์แห่งแฟลนเดอส์
หมวดหมู่:เคานต์แห่งแอโน
หมวดหมู่:เคานต์แห่งทีโรล
หมวดหมู่:อาร์ชดยุกรัชทายาทแห่งออสเตรีย
หมวดหมู่:มกุฎราชกุมารแห่งฮังการี
หมวดหมู่:บุคคลจากเวียนนา
หมวดหมู่:ประมุขแห่งทรานซิลเวเนีย
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในจักรพรรดินีมาเรีย เทเรซา
เกรัลท์ แอร์มัน

เกรัลท์ "เกรี" แอร์มัน (Gerald „Gerry“ Ehrmann) เกิดวันที่ 18 กุมภาพันธ์ ค.ศ. 1959 ที่เทาเบอร์บิชช็อฟส์ไฮม์ รัฐบาเดิน-เวือร์ทเทิมแบร์ค เป็นอดีตผู้เล่นและผู้ฝึกสอนฟุตบอลชาวเยอรมัน ซึ่งปัจจุบันเป็นผู้ฝึกสอนการรักษาประตูร่วมกับแอร์สเทอ เอ็ฟเซ ไคเซิร์สเลาเทิร์น

**เกียรติประวัติ**
 ชนะเลิศ บุนเดิสลีกา: ฤดูกาล 1977–78, 1990–91- รองชนะเลิศ บุนเดิสลีกา: ฤดูกาล 1981–82, 1993–94- ผู้ชนะ เดเอ็ฟเบ-โพคาล: ฤดูกาล 1977–78, 1982–83, 1989–90, 1995–96- ผู้เข้ารอบสุดท้าย เดเอ็ฟเบ-โพคาล: 1979–80

**อ้างอิง**

**แหล่งข้อมูลอื่น**
  Gerald Ehrmann on transfermarkt.de - Gerald Ehrmann
หมวดหมู่:นักฟุตบอลชาวเยอรมัน
หมวดหมู่:ผู้เล่นในบุนเดิสลีกา
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากรัฐบาเดิน-เวือร์ทเทิมแบร์ค
TRIM

ในสาขาคอมพิวเตอร์ TRIM เป็นชื่อคำสั่ง (ไม่ใช่ตัวย่อ) ที่ทำให้ระบบปฏิบัติการคอมพิวเตอร์สามารถทราบถึงบริเวณที่เก็บข้อมูลที่ไม่ถูกใช้แล้วในโซลิดสเตตไดรฟ์ เพื่อจะได้ทำการลบข้อมูลส่วนนั้นออกไว้ก่อนได้ เพราะว่าหน่วยความจำแฟลชที่นำมาใช้ทำโซลิตสเตตไดรฟ์ส่วนใหญ่นั้นเป็นชนิด NAND ซึ่งไม่สามารถเขียนข้อมูลทับได้ แต่ต้องลบข้อมูลเก่าก่อนแล้วจึงเขียนข้อมูลใหม่ลงไป ดังนั้นการลบข้อมูลออกไปก่อนที่จะมีการเขียนข้อมูลทำให้สามารถเขียนได้ทันทีเมื่อต้องการ ย่อมทำให้การเขียนข้อมูลในโซลิดสเตตไดรฟ์เร็วขึ้นไปด้วย
หมวดหมู่:หน่วยเก็บข้อมูลคอมพิวเตอร์แบบโซลิดสเตต
ฮันนีพอสซัม

ฮันนีพอสซัม (honey possum;  Tarsipes rostratus) เป็นสัตว์มีกระเป๋าหน้าท้องขนาดเล็กชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Tasipes และวงศ์ Tarsipedidae 
ฮันนีพอสซัม เป็นสัตว์มีกระเป๋าหน้าท้องเพียงชนิดเดียวเท่านั้นที่ยังหลงเหลืออยู่มาจนถึงปัจจุบัน ขณะที่สัุตว์ที่ใกล้เคียงกันชนิดอื่น ๆ ได้สูญพันธุ์ไปหมดแล้ว มีรูปร่างคล้ายหนูหรือหนูผี มีความยาวเพียง 6.5–9 เซนติเมตร จัดเป็นสัตว์มีกระเป๋าหน้าท้องที่มีขนาดเล็กที่สุดในโลก
ฮันนีพอสซัม มีอายุขัยโดยเฉลี่ยเพียง 1–2 ปีเท่านั้น เป็นสัตว์ที่ออกหากินในเวลากลางคืน พบกระจายพันธุ์เฉพาะพื้นที่ที่แห้งแล้งทางตะวันตกเฉียงใต้ของออสเตรเลีย โดยกินน้ำต้อยและเกสรจากดอกของต้นแบงเซีย ซึ่งเป็นพืชดอกพื้นเมืองของออสเตรเลีย โดยใช้ลิ้นที่ยาวที่บริเวณตอนปลายมีลักษณะคล้ายแปรงหรือหวีตวัดกิน จากจะงอยปากที่ไม่มีฟัน และยาวบาง ฮันนีพอสซัมตัวเมียสามารถกินน้ำต้อยได้มากถึงร้อยละ 10 ของน้ำหนักตัวในแต่ละคืน
ฮันนีพอสซัม จึงเป็นสัตว์ที่ช่วยในการผสมเกษรของต้นแบงเซีย นอกจากจะเป็นสัตว์มีกระเป๋าหน้าท้องขนาดเล็กแล้ว ตัวอ่อนแรกเกิดของฮันนีพอสซัมยังถือเป็นตัวอ่อนของสัตว์เลี้ยงลูกด้วยนมที่เล็กมากที่สุดอีกด้วย โดยมีน้ำหนักตัวไม่เกิน 5 มิิลลิกรัมเท่านั้น

**อ้างอิง**
หมวดหมู่:สัตว์ที่พบในประเทศออสเตรเลีย
หมวดหมู่:พอสซัม

**แหล่งข้อมูลอื่น==
ชะมดแปลง

ชะมดแปลง (Asiatic linsang) เป็นสกุลของสัตว์กินเนื้อ ในวงศ์ชะมดและอีเห็น (Viverridae) สกุลหนึ่ง ใช้ชื่อสกุลว่า Prionodon (/ไพร-โอ-โน-ดอน/) ในวงศ์ย่อย Prionodontinae (หรือแยกออกมาเป็นวงศ์ต่างหาก คือ Prionodontidae)
ชะมดแปลง เป็นชะมดจำพวกหนึ่งที่มีรูปร่างลักษณะคล้ายกับชะมดส่วนใหญ่ทั่วไป แต่มีรูปร่างเพรียว มีหางยาว ความยาวลำตัวไม่เกิน 30 เซนติเมตร อาศัยและหากินส่วนใหญ่บนต้นไม้ ด้วยรูปร่างที่เพรียวยาวจึงทำให้ดูเผิน ๆ เหมือนงูไต่ตามต้นไม้มากกว่าจะเป็นสัตว์เลี้ยงลูกด้วยนม อุ้งตีนมีซองเก็บเล็บได้เหมือนสัตว์ตระกูลแมว มีสีขนตามลำตัวเป็นจุดหรือลายแถบคดเคี้ยวแตกต่างไปตามชนิด ส่วนหางเป็นปล้อง ๆ ไม่มีขนแผงคอหรือขนที่สันหลัง และมีลักษณะเด่นเฉพาะ คือ ไม่มีต่อมผลิตกลิ่น เหมือนชะมดหรืออีเห็นชนิดอื่น ๆ  จึงได้ชื่อว่า ชะมดแปลง
ชะมดแปลงนั้นจำแนกออกได้่เป็น 2 ชนิด คือ
*Prionodon linsang - ชะมดแปลงลายแถบ 
*Prionodon pardicolor - ชะมดแปลงลายจุด
ซึ่งทั้ง 2 ชนิดนี้พบกระจายพันธุ์ในป่าดิบในหลายพื้นที่ของทวีปเอเชีย ตั้งแต่ อนุทวีปอินเดีย จนถึงเอเชียอาคเนย์ และแถบเทือกเขาตะนาวศรี, แหลมมลายู ไปจนถึงเกาะต่าง ๆ ของอินโดนีเซีย เป็นสัตว์ที่หากินในเวลากลางคืน ขณะที่กลางวันจะนอนหลับในโพรงไม้หรือพุ่มไม้ กินอาหารจำพวก นก, หนู, กระรอก หรือแมลงต่าง ๆ ปกติอาศัยอยู่ตามลำพัง ยกเว้นในช่วงฤดูผสมพันธุ์ คือ ราวเดือนกุมภาพันธ์-สิงหาคม ออกลูกครั้งละ 2 ตัว 
จากการศึกษาทางดีเอ็นเอพบว่า ชะมดแปลงมีความเกี่ยวข้องกันทางพันธุกรรมกับชะมดแปลงอีกสกุลที่พบในทวีปแอฟริกา คือ Poiana มากกว่าที่จะเกี่ยวข้องกับสัตว์ตระกูลแมว

**อ้างอิง**

**แหล่งข้อมูลอื่น**
หมวดหมู่:วงศ์ชะมดและอีเห็น
ชะมดแผง

ชะมดแผง  เป็นสกุลของชะมดสกุลหนึ่ง ใช้ชื่อสกุลว่า Viverra 
มีลักษณะคล้ายกับชะมดหรืออีเห็นทั่วไป มีลักษณะเด่น คือ ที่อุ้งตีนมีนิ้วทั้งหมด 5 นิ้ว โดยที่หัวแม่เท้ามีขนาดเล็กมากจนดูเหมือนมี 4 นิ้ว เมื่อประทับลงบนพื้นดิน จะมีรอยเท้าเพียง 4 นิ้ว เนื่องจากหากินบนพื้นดินเป็นหลัก และมีขนาดใหญ่กว่าของอีเห็น อีกทั้งที่ขนบริเวณสันหลังจรดปลายหางมีลักษณะเป็นแผงขนสีดำ พาดยาวตั้งแต่สันคอไปตามแนวสันหลัง ซึ่งเวลาตกใจหรือต้องการข่มขู่ผู้รุกรานจะยกแผงขนหลังนี้ให้ตั้งชันได้ อันเป็นที่มาของชื่อสามัญที่ใช้เรียกขาน ส่วนหางจะเป็นลายปล้อง ๆ 
เป็นชะมดขนาดใหญ่ หากินตามพื้นดินมากกว่าบนต้นไม้ และักินสัตว์เล็ก ๆ  เช่น หนู, กระรอก หรือ กบ, เขียด มากกว่ากินผลไม้หรือลูกไม้ 
พบกระจายพันธุ์ทั่วไปในอนุทวีปอินเดียและเอเชียอาคเนย์ทั้งส่วนที่เป็นแผ่นดินใหญ่ และเกาะต่าง ๆ ไปจนถึงเอเชียตะวันออก พบได้ในประเทศไทย 2 ชนิด

**การจำแนก**
Viverra civettina Blyth, 1862 – (ชะมดแผงจุดใหญ่) 
*Viverra megaspila Blyth, 1862  –  (ชะมดแผงหางดำ-พบได้ในประเทศไทย) 
*Viverra tangalunga Gray, 1832 – (ชะมดมลายู)	 
*Viverra zibetha Linnaeus, 1758 – (ชะมดแผงหางปล้อง-พบได้ในประเทศไทย)
*Viverra leakeyi Leakey, 1982 – (ชะมดลีกคี, ชะมดยักษ์-สูญพันธุ์ไปแล้วในยุคเพลสโตซีน)  

**รูปภาพ**

**อ้างอิง**

**แหล่งข้อมูลอื่น==
ลินเส็ง

ลินเส็ง (Linsang) เป็นภาษาชวาที่หมายถึง ชะมด หรืออีเห็น แต่จริง ๆ แล้วลินเส็งหมายถึง ชะมดแปลง ซึ่งเป็นชะมดที่ไม่มีต่อมกลิ่นเหมือนชะมดหรืออีเห็นทั่วไป
ลินเส็ง แบ่งออกได้เป็น 2 สกุล คือ- Poiana (ชะมดแปลงแอฟริกา)- Prionodon (ชะมดแปลงเอเชีย) 
ซึ่งทั้ง 2 สกุลนี้แบ่งออกได้เป็นสกุลละอีก 2 ชนิด

**อ้างอิง**
หมวดหมู่:วงศ์ชะมดและอีเห็น